L 88/4 Jurnalul Oficial al Uniunii Europene 1.4.2015 REGULAMENTUL (UE) 201 5/538 AL COMISIEI din 31 martie 2015 de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce priveşte utilizarea de acid benzoic-benzoați (E 210-213) în creveții fierți și conservați în saramură (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1333/2008 al Parlamentului European şi al Consiliului din 16 decembrie 2008 privind aditivii alimentari (!), în special articolul 10 alineatul (3), întrucât: (1) Anexa II la Regulamentul (CE) nr. 1333/2008 prevede o listă a Uniunii conținând aditivii alimentari autorizați pentru utilizarea în produsele alimentare și condițiile de utilizare a acestora. (2) Această listă poate fi actualizată în conformitate cu procedura comună menționată la articolul 3 alineatul (1) din Regulamentul (CE) nr. 1331/2008 al Parlamentului European şi al Consiliului (?), fie la inițiativa Comisiei, fie în urma unei cereri. (3) Asociaţia daneză pentru fructele de mare a depus o cerere de modificare a listei aditivilor alimentari din Uniune, în sensul creşterii nivelului maxim admis de acid benzoic-benzoați (E 210-213) în creveții fierți și conservați în saramură. (4) Anexa II la Regulamentul (CE) nr. 1333/2008 stabileşte limitele maxime pentru utilizarea de acid sorbic-sorbați și acid benzoic-benzoați (E 200-213) cu concentrația de 2 000 mg/kg în peştele și produsele pescăreşti semicon- servate, inclusiv în crustacee, moluşte, surimi și pasta de peşte/crustacee, precum şi în crustaceele și moluştele fierte. În plus, în cazul crustaceelor și al moluştelor fierte, nivelul maxim total admis de acid benzoic-benzoaţi (E 210-213) este de 1 000 mg/kg. (5) Aceste niveluri maxime admise în cazul creveților fierţi și conservați în saramură, cu un pH cuprins între 5,6 şi 5,7, ar trebui să fie suficiente pentru a inhiba proliferarea Listeria monocytogenes la temperaturi de răcire între 5 şi 8 "C. Cu toate acestea, o ușoară modificare a parametrilor de conservare poate conduce la proliferarea Listeria monocytogenes. Universitatea Tehnologică din Danemarca a elaborat o metodă predictivă matematică, pentru a stabili nivelul necesar de acid benzoic-benzoați (E 210-213) ()). Potrivit acestui model, un nivel de 1 000 mg/kg al E 210-213 nu ecste suficient pentru a evita proliferarea Listeria monocytogenes în creveții fierți și conservați în saramură, la un pH de 5,8. Atât modelul, cât și testele demonstrează că, pentru a preveni proliferarea Listeria monocytogenes în aceşti creveți, combinația optimă de acid benzoic-benzoați (E 210-213) și acid sorbic-sorbați (E 200-203) este de 1 500 mg|kg, respectiv 500 mg/kg. (6) În raportul său privind tendințele și sursele de zoonoze, de agenți zoonotici și de focare de toxiinfecție alimentară în 2012 (), Autoritatea Europeană pentru Siguranţa Alimentară (denumită în continuare „autoritatea”) a concluzionat că, în 2012, numărul cazurilor de listerioză la oameni a crescut uşor în comparație cu 2011, înregistrându-se 1 642 de cazuri confirmate. În perioada 2008-2012, s-a observat o tendință de creştere statistic semnificativă la nivelul Uniunii, deşi această creştere a fost lentă și a avut un caracter sezonier. La fel ca în anii precedenți, cazurile de îmbolnăvire au prezentat o rată ridicată a mortalității (17,8 %). Conform rapoartelor primite în 2012 din partea a 18 state membre, numărul total al deceselor cauzate de listerioză a fost de 198, acesta fiind cel mai mare număr de cazuri mortale raportate începând cu 2006. Au fost rare situațiile în care s-a constatat că numărul de Listeria monocytogenes depășeşte limita legală de siguranță pentru produsele alimentare gata de consum, la punctele de vânzare cu amănuntul. Eșantioanele care depășeau această limită proveneau cel mai adesea de la produse pescăreşti. () JOL354, 31.12.2008, p. 16. () Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (JO L 354, 31.12.2008, p.1). () http:/|sssp.dtuaqua.dk () Raport de sinteză al Uniunii Europene privind tendințele şi sursele de zoonoze, de agenți zoonotici şi de focare de toxiinfecţie alimentară în 2012 [EFSA Journal 2014;12(2):3547), http:/|vrww.efsa.europa.eu/en/efsajournal/doc/3547 pdf